Ionia — Miletos — bef. 167 BC? — Milet I 3, 152
Region: Aegean Islands, incl. Crete (IG XI-[XIII]) — Lesbos, Nesos, and Tenedos (IG XII,2) 

ερμιας αρχιου ειπεν περι ων α βολλα προεβουλευσε και οι στραταγοι προτιθεισι και των τιμωχων και πρεσβυτερων οι παρεοντες επηλθον επειδη παραγεγοναν εις ταν πολιν οι μεταπεμφθεντες εκ μιλητω δικασται επι ταις δικαις ταις κατ ταν επισυνθηκαν ταν προς ερεσιοις και συνθηκαν αξιοχος μολπω αντιγονος δημητριω αναγκαιον δε εστιν και συμφερον περι τε των κατ ταν ενδαμιαν αυτων προνοηθην και περι εξαποστολας και πορη[ι]ω και τω συναποκατασστασοντος αυτοις οπως κε ουν περι τουτων βολλευσαιτο α βολλα και ο δαμος δεδοχθαι τω δαμω τοις μεν στραταγοις και τοις εξετασταις και τον αντιγραφεα προνοηθην περι των κατ ταν ενδαμιαν αυτων τοις δε επι τω χειρισμω ταμιαις δομεναι τοις δικασταις εις τε ταν εξαποστολαν και το πορηιον οπως ανακομισθωσι ασφαλως δραχμαις αλεξανδρειαις εκατον δειξαι δε εν τα εκκλησια ηδη και τον συναποκαταστασοντα αυτοις ο δε πρυτανις και ο βασιλευς καλεσσατωσαν τοις τε δικασταις και τον αγωγεα εις το πρυτανηιον επι ταν κοιναν εστιαν τας πολιος. ο συναποκαταστασων εδειχθη ερμιας αρχια. ερμιας αρχια ειπε περι ων α βολλα προεβολλευσε και οι στραταγοι προτιθεισι και των τιμωχων και πρεσβυτερων οι παρεοντες επηλθον επειδη διαδεδικασται αι δικαι αι κατ ταν επισυνθηκαν ταν προς ερεσιοις και συνθηκαν εφ αις μετεπεμψαμεθα το δικαστηριον εκ τε μιλητω και σαμω και αιγαν αναγκαιον δε εστι και συμφερον ταν παισαν των δικασταν προσενενηνεγμενων σπουδα[ν] τε και φιλοτιμιαν εις το τα ενεστακοντα παρ εκατερων εγκληματα κα[ι] συναλλαγματα διεξαχθην ορθως και δικαιως και τον δαμον περι αυτων ταν καθηκοισαν ποιησασθαι σπουδαν οππως κε ουν περι τιμαν τω τε δαμω τω μιλασιων και των εξαποσταλεντων δικασταν βολλευσαιτο α βολλα και ο δαμος αγαθα τυχα δεδοχθαι τω δαμω επειδη μεταπεμπομενων αμμεων και ερεσιων δικαστηριον μιλασιοι εοντες αμμι συγγενεες και φιλοι και ευνοοι ταν παισαν επιμελειαν και σπουδαν ποιησαμενοι απεστελλαν ανδρας καλοις και αγαθοις αξιοχον μολπω αντιγονον δημητριω οι και παραγενομενοι ταις τε δικαις εδικασσαν ορθως και δικαιως και κατ τα συγκειμενα τοις δαμοις και ταν αναστροφαν [ε]ποιησαντον και καθ ογ καιρον εδικαζον και μετα το αφεθην καλως και ευκο[σ]μως και αξιως τας τε αμμας πολιος και τω εξαποστελλαντος αυτοις δαμ[ω] επι δη τουτοις επαινησθαι μεν τον δαμον τομ μιλασιων και στεφανωσθαι αυτον καθ εκαστον ενιαυτον τω μηνος τω απολλωνιω τα νεαμερα επε[ι] κε ο δαμος συντελη ταν τε παναγυριν και ταις θυσιαις αναγγελλοντος τω κα[ρ]υκος οτι ο δαμος στεφανοι τον δαμον τον μιλασιων αποστελλοντα δ[ικ]ασταις ανδρας καλοις και αγαθοις αρετας ενεκα και ευνοιας τας εις αυτον στεφανωι χρυσιωι τωι εννομω. επαινησθαι δε και τοις δικασταις και στεφ[α]νωσθαι αυτοις εν ται αυται αμερα δια βιω τω εαυτων αναγγελλοντος τω κα[ρ]υκος οττι ο δαμος στεφανοι αξιοχον μολπω αντιγονον δημητριω μιλασ[ι]οις δικασσαντας ταις δικαις ταις κατ τα συγκειμενα προς ερεσιοις ορθως και δικαιως και ακολουθως τοις εγγραφοις αρετας ενεκα και ευνοιας και δικαιοσυνας τας εις αυτον στεφανω χρυσιω τωι εννομωι. τας δε αναγγελιας των στεφανων επιμελειαν ποιησασθαι τοις στραταγοις αιει τοις ενεστακοντας δεδοσθαι δε αυτοις και εκγονοις πολιτειαν παρ αμμιν μετεχοντεσσ[ι] παντων ωγ και οι αλλοι πολιται μετεχοισι. οππω[ς] δε και μιλασιοι παρακολουθωσι τα τω δαμω ευχαριστιαι δειξαι πρεσβευταν εν ται εκκλησιαι ηδ[η] οστις παραγενομενος προς μιλασιοις παρακαλεσει αυτοις εοντας αμμ[ι] συγγενεας και φιλοις και ευνοιοις προσδεξασθαι τε τα εψαφισμενα μετ ευνοιας και παρ εαυτοις ποιησασθαι ταν αναγγελιαν των στεφανων [επι] τοις διονυσιοις τω αγωνι τω σκανικω αναγραψαντας δε και το ψαφισμα τ[ου]το εις σταλαν λευκω λιθω αναθεμεναι εν τοπω ως επιφανεστατω και εμφα[νι]σει αυτοις οττι ταυτα ποιησαντες χαριηνται τωι δαμωι. πρεσβευτας [ε]δειχθη ερμιας αρχια. μανδροδικος αρχεσστρατω ειπεν περι ων α βολλα προεβολλευσε και των αρχο[ν]των οι παρεοντες προτιθεισι και επηλθον επειδη διαδεδικασται αι δικαι αι προς μαθυμναιοις κατα τε ταν συνθηκαν και επισυνθηκαν εφ αις μετεπεμψαμεθα τοις εγ μιλητω δικασταις οι και παραγεγοναν εις ταμ πολιν αμμων κατα το καθηκον οπως κε ουν περι ξενισμω αυτων και εξαποστολας βολλευσαιτο ο δ[α]μος και ινα τιμηθη και στεφανωθη ο τε δαμος ο μιλασιων και ο[ι] εξαποσταλεντες υπ αυτων δικασται αποκατασταθηεν δε και εις ταν ιδιαν υπο τω αγωγεος πρωτια τω κλεισιππιδα και δοθειη το εις το πορειον και περι πορω πορος δ ειη ογ κε ο δαμος αινηση δεδοχθαι τω δαμωι επειδη μεταπεμψαμενω δικασταις τω δαμω εγ μιλατω επι ταις δικαις ταις προς μαθυμναιοις ταις κατ ταν συνθηκαν και επισυνθηκαν μιλασιοι εοντες αμμι συγγενεες και φιλοι και ευνοοι ταν παισαν προνοιαν κα[ι] σπουδαν ποιησαμενοι εξαπεστελλαν δικασταις ανδρας καλοις καγαθοις αξ[ι]οχον μολπω αντιγονον δημητριω οι και παραγενομενοι εις μεσσον ταις μεν εδ[ι]κασσαν ταν δικαν ορθως και δικαιως κατα τε ταν συνθηκαν και επισυνθηκαν τινας δε και συνελυσαν και ταν λοιπαν αναστροφαν εποιησαντο δικαζοντες τε και μετα το αφεθην ευκοσμως και αξιως τας τε αμμας πολιος και τας εαυτων πατριδος παραγενομενοι δε και εις ταμ πολιν αμμων εποιησαντο ταν παρεπιδαμιαν ως καθηκον ην μετα παισας ευκοσμιας εφ οις επαινησαι μεν τον δαμον τομ μιλασιων και στεφανωσθαι αν εκαστον ενιαυτον επι τε τοις διονυσιοισι τω αγωνι των τραγωιδων και εν τοις πτολεμαεοισι και ηρακλεοισι τοις αγωνεσσι τοις γυμνικοισι αναγγελλοντος τω καρυκος οττι ο δαμος στεφανοι τον δαμον τομ μιλασιων αποστελλαντα δικασταις εις μεσσον επι ταις δικαις ταις προς μαθυμναιοις ανδρας καλοις καγαθοις αρετας ενεκα και ευνοιας τας εις αυτον στεφανω χρυσιωι τωι εννομω. επαινησαι δε και τοις δικασταις αξιοχον μολλπω αντιγονον δημητριω και στεφανωσθαι αυτοις αν εκαστον ενιαυτον εν τε τοις διονυσιοις τωι αγωνι των τραγωιδων και εν τοις πτολεμαεοισι και ηρακλεοισι τοις αγωνεσσι τοις γυμνικοισι αναγγελλοντος τω καρυκος οττι ο δαμος στεφα[ν]οι τοις εγ μιλατω δικασταις αξιοχον μολπω αντιγονον δημητριω δικασσαντας ταις δικαις ορθως και δικαιως κατα τα συγκειμενα προς μαθυμναιοις αρετας ενεκα και ευνοιας τας εις αυτον στεφανω χρυσιω τωι εννομω καλησθαι δ αυτοις και εις προεδριαν εν τοις αγωνεσσι παντεσσι οις α πολις συντελει επει κε και τοις αλλοις ευεργεταις τοις τας πολιος καλεωμεν τας δε αναγγελιας των στεφανων επιμελεισθαι εμ μεν τοις διονυσιοισι τογ χο[ρ]οσταταν εν δε τοις πτολεμαεοισι και ηρακλεοισι τον γυμνασιαρχον. εμμεναι δε αυτοις και πολιταις τας αμμας πολιος και προξενοις και τοις εκγονοις αυτων και δεδοσθαι αυτοις [ε]φοδον επι τε βολλαν και δαμον μετα τα ιερα πρωτοισι και εισπλουν και εκπλουν και εμ πολεμωι και εν ειραναι ασυλι και ασπονδι και δικαις προδικοις. τοις δε εξετασταις αναγραψαι τα ονοματα αυτων πατροθεν και τας πολιος εις σταλαν οποι και οι αλλοι προξενοι και ευεργεται τας πολιος αναγεγραπται ο δε δικασταγωγος πρωτιας αποκαταστασατω αυτοις εις ταν ιδιαν και αναδοις το ψαφισμα και επελθων επ εκλησιαν παρακαλητω μιλασιοις εοντας αμμι συγγενεας και φιλοις και ευνοοις αποδεξασθαι τε τα τιμια μετα παισας ευνοιας και ταν αναγγελιαν των στεφανων ποιησθαι και παρ εαυτοις κατ εκαστον ενιαυτον εν τοις διονυσιοισι και ινα αναγραφεν το ψαφισμα εις σταλαν λευκω λιθω ανατιθη εις τον επιφανεστατον τοπον τας πολιος ο δε πρυτανις και οι βασιλεις καλεσσατωσαν τοις δικασταις και τον δικασταγωγον εις το προτανηιον επι ταν κοιναν εστιαν τας πολιος το δ εις ταν κλησιν δοτω ο ταμιας κατα ταν καταταξιν δοτω δε ο ταμιας και εις αποστολαν εκατερω των δικασταν αλεξανδρηαις δραχμαις πεντηκοντα και ξενια οσα τοις προξενοισι τα εν νομωι διακειμενα. δοτω δε και τω αποκαταστασοντι τοις δικασταις εις πορειον α[λ]εξανδρηαις δραχμαις τριακοντα τρεις δυ οβολοις απο τω εοντος αργυριω και [με]θοδια κατα ταν κατατα[ξιν κ]ατοτι ο δαμος εχειροτονησε.